పింగళి నాగేంద్రరావు
నాగేంద్రరావు 1901 డిసెంబర్ 29 న శ్రీకాకుళం జిల్లా, బొబ్బిలి దగ్గర ఉన్న రాజాంలో జన్మించాడు. ఆయన తండ్రి గోపాల కృష్ణయ్య యార్లగడ్డ గ్రామానికి కరణంగా ఉంటూ నాగేంద్రరావు జననానికి పూర్వమే కరణీకాన్ని వదులుకుని విశాఖలో ఉన్న ఆయన తమ్ముళ్ల దగ్గరికి వచ్చేశారు. నాగేంద్రరావు పినతండ్రులలో ఒకరు డిప్యూటీ కలెక్టర్ మరొకరు ప్లీడర్. నాగేంద్రరావు అన్న శ్రీరాములు 1913 లోనే భారతదేశాన్ని వదిలి 1926 నుంచి ఆస్ట్రేలియాలో పంచదార ఎగుమతి వ్యాపారం చేస్తూ ఉండేవాడు. పింగళికి రెండేళ్ళ వయసులో ఆయన కుటుంబం బందరుకు వలస వెళ్లింది.
పప్పు సోమేశ్వరరావు
పప్పు సోమేశ్వరరావు గారు విజయనగరంలో 1934 జనవరి 5న జన్మించాడు. వీరి రాగం,తానం పల్లవి లకు ప్రత్యేకత ఉంది. 100 పల్లవులను విభిన్న తాళాలలో వాయించే అరుదైన నేర్పున్నవారు. పప్పు సోమేశ్వర రావు "కృతి కదంబం" పేరుతో సంస్కృత భాషా కృతులను రాశారు. నవగ్రహాలపై రాసిన కృతులు వీరి సంస్కృత భాషా సంగీత పాండిత్యానికి ప్రతీకలు.